Intermitentna klaudikacija

**Intermitentna klaudikacija** (), je pojava bola, hramanja i utrnulosti u jednom ili oba donja uda, za vreme hodanja pacijenta, uz otsustvo ovih tegoba u toku mirovanja. Najčešći uzrok bolesti su okluzivne i drugi cirkulatorne bolesti arterija i vena donjih ekstremiteta.

## Epidemiologija
Arterioskleroza pogađa do 10% populacije starije od 65 godina a od tog procenta intermitentna klaudikacija javlja se u oko 5% slučajeva. Intermitentna klaudikacija se najčešće manifestuje u muškaraca starijih od 50 godina. Umerena konzumacija alkohola smanjuje rizik od intermitentne klaudikacije, i iznosi 13 do 24 gr. dnevno (1 do 2 pića ) kod muškaraca i 7 do 12 gr. dnevno ( 0,5 - 1 piće), kod žena.

## Uzroci
Najačešći uzrok intermitentne klaudikacije su;

**1. Periferna arterijka bolest** (vaskularna intermitentna klaudikacija);
* nastaje kao posledica oboljenja arterija donjih ekstremiteta 
* najčešće se radi o obliterirajućoj aterosklerozi, trombangiitisu ili ponovljenim ateroembolijama.
**2. Suženje (stenoza) [[kičmena moždina|spinalnog kanala]] ** (neurogena intermitentna klaudikacija);
* nastaju zbog periferne neuropatije kod šećerne bolesti, ponovljenih trauma, tabes dorzalisa,siringomijelije, povrede spinalnih živaca.
**3.Bolest perifernih vena** (venski zastoj izazvan oštećenjem zalistaka u venama)
## Znaci bolesti
Bol i šepenje su glavni klinički znaci bolesti. U početku tegobe se javljaju povremeno prilikom hoda, a razdaljina koju bolesnik može da pređe bez tegoba, **distanca klaudikacije - ''(„hodna pruga“).*** Težina bolesti određuje se dužinom „hodne pruge“, koja označava dužinu pređenog puta do pojave klaudikacije u ekstremitetima.

Veoma je važno prepoznati klaudikaciju, pošto se ređe javlja u klasičnom obliku. Nekada je to samo smanjena brzina kretanja, zamor ili težina u nogama. Klaudikacija remeti samostalan život pacijenta i smanjuje njegov kvalitet života. Dovoljno je navesti da bolesnik sa klaudikacijom ne uspeva da na zeleno svetlo pređe pešački prelaz. Kod poodmakle bolesti bol je stalan i veoma jak i zahteva analgetike, a javlja se u mirovanju. Nekada se pre pojave bola javljaju osećaj hladnoće, utrnulosti ekstremiteta, mravinjanje, zamor i druge smetnje. U težim slučajevima nastaju [[Venski čir|čirevi]](ulceracije) i gangrena.


== Lečenje ==
1. *'Prevencija**: U pacijenata koji puše, prestanak pušenja je najefikasniji oblik lečenja. Fizičke vežbe i redovne šetnje mogu poboljšati simptome i nadopuniti kontrolu lipidnog statusa, nivo šećera kod dijabetesa i krvni pritisak kod hipertenzija.

2. **Hirurško lečenje**: primjenjuju se samo u teškim slučajevima narušene cirkulacije krvi u ekstremitetetima i teškom i nesnošljivom klaudikacijom, i značajnom funkcionalnom onesposobljenošću koja ograničava svakodnevne životne potrebe i aktivnosti, a primijenjena fizikalna i farmakološka terapija nema rezultata.

Od hirurških metoda primjenjuju se; 
* Endarterektomia arterija nogu, 
* Arterijski bajpas (premošćivanje krvnih sudova),
Preoperativna procena kardiovaskularnog rizika neophodna je pre planiranja velikih vaskularnih hirurških zahvata. 
S obzirom da je prisutnost vrlo agresivne aterosklerotske bolesti udružena s manje uspešnim dugoročnim vaskularnim rezultatima u bolesnika mlađih od 50 godina, uspeh hirurškog lečenja u ovoj grupi simptomatske intermitentne klaudikacije nije jasno dokazan.
Hirurško lečenje nije indikovano u prevenciji progresije aterosklerotske bolesti i intermitentne klaudikacije.

3. **Lekovi:** U lečenju klaudikacije koristi se velika broj lekova: 
* [[Inhibitori angiotenzin konvertujućeg enzima‎‎|ACE - inhibitori]], 
* beta-blokatori, 
* klopidogrel, 
* pentoksifylline i 
* cilostazol (selektivni inhibitor PDE3)

4.** Hiperbarična oksigeno terapija''': 
Primenom HBOT postiže se;
* povećan dovod kiseonika do hipoksijom ugroženih tkiva i ćelija, 
* smanjuje nagomilavanje mlečne kiseline i drugih matabolita u mišićima, 
* razvoj kolateralne cirkulacije, 
* povećanje funkcionalne sposobnosti ekstremiteta. 
U kombinaciji koja uključuju vazodilatatore, infuzije prostaglandina, simpatičku denervaciju, hirurške revaskularizacione procedure i rehabilitaciju HBOT daje izvrsne rezultate. U toku HBO tretmana , oslobađanje od intermitentne klaudikacaije postiže se obično već posle 6 seansi a dužina „hodne pruge“ - hodanja bez tegoba povećava se u preko 90 % slučajeva.

## Povezano
# Periferna vaskularna bolest
# Venski čir
# Ateroskleroza

## Izvori